รายชื่อภาพยนตร์โดราเอมอน

โดราเอมอนฉบับภาพยนตร์ (อังกฤษ: Doraemon the movies) เป็นภาพยนตร์การ์ตูนเรื่องยาวฉบับพิเศษ สร้างโดยบริษัทผลิตภาพยนตร์ เพื่อจัดฉายในโรงภาพยนตร์ปีละหนึ่งตอนในช่วงเดือนมีนาคมเป็นประจำทุกปี ในประเทศญี่ปุ่นเริ่มตั้งแต่ พ.ศ. 2523 ตอนไดโนเสาร์ของโนบิตะ ทั้งนี้ใน พ.ศ. 2548 ยังมีการฉลองครบรอบ 25 ปีของการฉายโดราเอมอนฉบับภาพยนตร์อีกด้วย และในเดือนมีนาคม พ.ศ. 2549 ที่ประเทศญี่ปุ่นก็ได้มีการฉาย โดราเอมอนฉบับภาพยนตร์ตอนไดโนเสาร์ของโนบิตะฉบับสร้างใหม่ โดยใช้ทีมนักพากย์ชุดใหม่ทั้งหมด ซึ่งเป็นชุดที่พากย์เสียงให้กับโดราเอมอนฉบับการ์ตูนทีวีสร้างใหม่ ที่กำลังออกอากาศทางโทรทัศน์ของประเทศญี่ปุ่นอยู่ในขณะนั้น นอกจากนี้ยังมีการดัดแปลงผลิตออกเป็นฉบับหนังสือการ์ตูนด้วย ปัจจุบันมีการสร้าง โดราเอมอน เดอะ มูฟวี่ มาแล้วทั้งหมด 43 ตอน รวมภาคพิเศษอีก 2 ตอน และมีการนำตอนเก่ามาสร้างใหม่ตั้งแต่ พ.ศ. 2549 เป็นต้นมา
ในปี พ.ศ. 2568 ภาพยนตร์ เป็นผลงานเฉลิมฉลองครบรอบ 45 ปี การออกฉายภาพยนตร์โดราเอมอน ทางประเทศญี่ปุ่นจึงมีการจัดกิจกรรมโหวตให้ภาพยนตร์ภาคก่อนหน้าได้กลับมาฉายในโรงภาพยนตร์ที่ญี่ปุ่น 6 เรื่อง ได้แก่
คู่ที่ 1 บุกอาณาจักรเมฆ, เข้าฉายควบในวันที่ 17 มกราคม พ.ศ. 2568
คู่ที่ 2 ผจญภัยสายกาแล็คซี่, เข้าฉายควบในวันที่ 24 มกราคม พ.ศ. 2568
คู่ที่ 3 โนบิตะ ท่องอาณาจักรโฮ่งเหมียว, โนบิตะผจญกองทัพมนุษย์เหล็ก ~ปีกแห่งนางฟ้า~ เข้าฉายควบในวันที่ 31 มกราคม พ.ศ. 2568
ประวัติการฉายในประเทศไทย.
โดราเอมอนฉบับภาพยนตร์นี้เข้าฉายในโรงภาพยนตร์ประเทศไทย ตอนแรกคือ โดราเอมอน ตอน ไดโนเสาร์ของโนบิตะ นำเข้ามาฉายโดยไชโยภาพยนตร์ เริ่มรอบปฐมทัศน์ 2 โรงด้วยกันคือ โรงภาพยนตร์เมโทร และสามย่าน เมื่อวันที่ 21 สิงหาคม พ.ศ. 2525 หรือหลังจากประเทศญี่ปุ่น 2 ปี ซึ่งทางไชโยภาพยนตร์ใช้ชื่อตอนว่า "โดเรม่อนผจญไดโนเสา" ตามชื่อเรียกโดราเอมอนฉบับหนังสือการ์ตูน ของสำนักพิมพ์วิบูลย์กิจในสมัยนั้น หลังจากเข้าฉายประมาณหนึ่งเดือน สามารถทำรายได้ประมาณ 2 ล้านบาท ซึ่งถือว่าเป็นรายได้ที่ไม่น้อยในสมัยนั้น
ต่อมาทางไชโยภาพยนตร์นำตอนที่สองของฉบับภาพยนตร์มาฉายคือ โดราเอมอน ตอน โนบิตะนักบุกเบิกอวกาศ โดยเข้าฉายหลังจากตอนแรกออกจากโรงภาพยนตร์ไปได้เพียงสัปดาห์เดียว ตอนนี้เข้าฉายในวันที่ 1 ตุลาคม พ.ศ. 2525 โดยตั้งชื่อตอนว่า "โดเรม่อนบุกพิภพอวกาศ" มีการเพิ่มโรงขึ้นอีก 2 โรงคือ โรงภาพยนตร์ศาลาเฉลิมไทย และโรงภาพยนตร์ศาลาเฉลิมกรุง แม้จะเข้าฉายในช่วงเวลาปิดเทอม และมีการเพิ่มโรง แต่รายได้กลับน้อยกว่าที่คาดการณ์ไว้ เหตุเพราะในช่วงเวลานั้น ทางช่อง 9 อ.ส.ม.ท. ได้เริ่มออกอากาศโดราเอมอนฉบับการ์ตูนทีวีแล้ว ทำให้ประชาชนไม่สนใจในการเข้าชมในโรงภาพยนตร์มากเท่าที่ควร
หลังจากนั้นโดราเอมอนฉบับภาพยนตร์ก็ไม่มีผู้จัดฉายในประเทศไทยอีกเลย แต่สามารถหาชมได้ในรูปแบบวิดีโอเทปหรือวีซีดีแทน จากนั้นใน พ.ศ. 2544 ทางเจเอสแอลก็ได้จัดฉาย โดราเอมอน ตอน ตำนานสุริยกษัตริย์ ในวันที่ 11 ตุลาคม พ.ศ. 2545 เพื่อเป็นการเฉลิมฉลองโดราเอมอนอายุครบ 30 ปี ถือได้ว่าเป็นการกลับมาของโดราเอมอนฉบับภาพยนตร์ที่จัดฉายในโรงภาพยนตร์อีกครั้งหนึ่ง นับตั้งแต่ พ.ศ. 2525 หรือเป็นเวลาเกือบ 20 ปีทีเดียว โดยให้ วิจิตอล เป็นผู้ได้รับสิขสิทธิ์ในการจัดจำหน่าย
ในอีก 2 ปีให้หลัง ได้มีการเปลี่ยนผู้จัดฉายเป็นบริษัทดับบลิว พี เอ็ม ฟิล์ม อินเตอร์เนชั่นแนล จัดฉาย โดราเอมอน ตอน โนบิตะและอัศวินแดนวิหค ในวันที่ 23 ตุลาคม พ.ศ. 2546 หลังจากนั้นก็ได้จัดฉายเป็นประจำเรื่อยมา
ตั้งแต่ พ.ศ. 2547–2557 โรส มีเดีย แอนด์ เอ็นเตอร์เทนเมนท์ได้เป็นผู้ถือสิขสิทธิ์ 
พ.ศ. 2560 เค เมจิก บาย กันตนาได้เป็นผู้ถือสิขสิทธิ์ตั้งแต่ปีนี้เป็นต้นมา เพียงแต่ภาคสแตนด์บายมี เอ็ม พิคเจอร์สเป็นผู้รับสิขสิทธิ์ แต่กันตนาโปรโมทให้ ต่อมา เอ็ม พิคเจอร์ส ถือครองลิขสิทธิ์ฉายแทน
อนึ่ง โดราเอมอนฉบับภาพยนตร์นั้นเคยออกอากาศให้รับชมผ่านสถานีโทรทัศน์มาแล้วในประเทศไทย โดยเริ่มจากปี พ.ศ. 2553 กับโครงการ ฉลอง 40 ปี โดเรม่อนในดวงใจ ของทางช่อง 9 เอ็มคอตเอชดี โดยทางช่อง 9 ได้ออกอากาศโดราเอมอนฉบับภาพยนตร์ทั้งสิ้น 9 เรื่องด้วยกัน เพื่อเป็นการเฉลิมฉลองในวาระครบรอบ 40 ปีของโดราเอมอน โดยออกอากาศในช่วงวันเสาร์ เวลา 8:00–10:00 น. เริ่มตั้งแต่วันเสาร์ที่ 2 ตุลาคม พ.ศ. 2553 ถึง 27 พฤศจิกายน พ.ศ. 2553 ต่อมาเมื่อปี พ.ศ. 2559 ทางช่อง 7 เอชดีได้เริ่มออกอากาศโดราเอมอนฉบับภาพยนตร์ในช่วงยอดภาพยนตร์นานาชาติ โดยเรื่องแรกเริ่มจาก สแตนด์บายมี โดราเอมอน เพื่อนกันตลอดไป ต่อมาเมื่อปี พ.ศ. 2561 หลังจากที่เค เมจิก บาย กันตนา ได้เป็นผู้ถือลิขสิทธิ์โดราเอมอนฉบับภาพยนตร์ ทางช่อง 7 จึงได้ออกอากาศ โดราเอมอน ตอน โนบิตะกำเนิดญี่ปุ่น และปี พ.ศ. 2563 กับ โดราเอมอน ตอน โนบิตะผู้กล้าแห่งอวกาศ ตามลำดับ และหลังจากนั้นในปี พ.ศ. 2564–2565 ช่อง 7 ก็ยังคงนำโดราเอมอนฉบับภาพยนตร์มาออกอากาศอย่างต่อเนื่อง โดยมี และ กับ อีกด้วย 
ในงาน Jamnime matsuri 2025 ได้นำภาพยนตร์ลำดับที่ 16 โดราเอมอน ตอน บันทึกการสร้างโลก มาฉาย ตั้งแต่วันที่ 7–9 กุมภาพันธ์ พ.ศ. 2568 โดย เดกซ์ (Dex) มีเจแปนอนิเมะมูฟวีไทยแลนด์ (Japan Anime Movie Thailand) เป็นผู้สนับสนุนภาพยนตร์
พฤษภาคม พ.ศ. 2568 ประเทศไทยจะมีการจัดงาน 100% Doraemon&Friends Tour in Thailand จึงได้นำภาพยนตร์ลำดับที่ 40–43 กลับมาฉายอีกครั้งในโรงภาพยนตร์ ได้แก่
 เข้าฉายในวันที่ 24 เมษายน พ.ศ. 2568
 เข้าฉายในวันที่ 1 พฤษภาคม พ.ศ. 2568
 เข้าฉายในวันที่ 8 พฤษภาคม พ.ศ. 2568
 เข้าฉายในวันที่ 15 พฤษภาคม พ.ศ. 2568
พ.ศ. 2568 คาโดคาวะ อมรินทร์ ในนาม ฟีนิกซ์ เนกซ์ ได้เป็นผู้ถือสิขสิทธิ์
รายชื่อตอนของโดราเอมอนฉบับภาพยนตร์.
ออริจินอลใหญ่ซีรีส์ (พ.ศ. 2523–2547).
ในปี พ.ศ. 2548 ไม่มีโดราเอมอนฉบับภาพยนตร์ออกมาฉายเนี่องจากมีการโอนผ่านโดราเอมอนฉบับการ์ตูนทีวี พ.ศ. 2522 เป็น ฉบับการ์ตูนทีวี พ.ศ. 2548 จึงทำให้ปี พ.ศ. 2548 เป็นปีที่ไม่มีโดราเอมอนฉบับภาพยนตร์ออกฉาย
นิวเจเนอเรชัน (พ.ศ. 2548–ปัจจุบัน).
ในโดราเอมอน ตอน โนบิตะนักบุกเบิกอวกาศ พ.ศ. 2552 ไม่ได้เข้าฉายในโรงภาพยนตร์ในประเทศไทย เนื่องจากต้องการปรับให้ฉายตรงตามปีญี่ปุ่น ซึ่งแต่เดิมจะตามหลังญี่ปุ่น 1–2 ปี
ในปี พ.ศ. 2564 ไม่มีโดราเอมอนฉบับภาพยนตร์ออกมาฉาย เนี่องจากเหตุการณ์การแพร่ระบาดของโรคติดเชื้อไวรัสโคโรนา 2019 ยังคงรุนแรงอย่างต่อเนื่อง ทำให้ต้องเลื่อนการฉาย โดราเอมอน ตอน สงครามอวกาศจิ๋วของโนบิตะ พ.ศ. 2564 มาในปี พ.ศ. 2565 แทน และเป็นปีที่ 2 ที่ไม่มีโดราเอมอนฉบับภาพยนตร์ออกฉายต่อจากปี พ.ศ. 2548
ภาพยนตร์สั้น.
ภาพยนตร์สั้นประกอบด้วย โดรามีจัง, โดรามี & แก๊งป่วนก๊วนโดราเอมอน และ "แก๊งป่วนก๊วนโดราเอมอน" โดยภาพยนตร์สั้นจะฉายคู่กับภาพยนตร์ ยกเว้น "โมโมทาโร่โนบิตะ" ซึ่งฉายคู่กับภาพยนตร์ของ "21 เอมอน" และ "การผจญภัยของเคนจัง" ซึ่งสร้างขึ้นเพื่อเป็นส่วนหนึ่งของแคมเปญเพื่อรำลึกถึงปีคนพิการสากลใน ค.ศ. 1981